ΠΕΡΙΕΧΟΜΕΝΑ
ΑΠΟΦΑΣΕΙΣ
Επανεπιβολή ρυμοτομικής απαλλοτρίωσης ακινήτου στο Ο.Τ. 452 του εγκεκριμένου ρυμοτομι-
κού σχεδίου Αλεξανδρούπολης μετά από αυτοδίκαιη άρση ρυμοτομικής απαλλοτρίωσης.
Τροποποίηση του εγκεκριμένου ρυμοτομικού
σχεδίου Καβάλας επί των οδών Σολωμού, Δημοσθένους και Μενάνδρου σε συμμόρφωση προς
την υπ’ αρ. 1040/2018 απόφαση του Διοικητικού
Πρωτοδικείου Καβάλας.
ΑΠΟΦΑΣΕΙΣ
Αριθμ. οικ. 1128/57
(1)
Επανεπιβολή ρυμοτομικής απαλλοτρίωσης ακινήτου στο Ο.Τ. 452 του εγκεκριμένου ρυμοτομι-
κού σχεδίου Αλεξανδρούπολης μετά από αυτοδίκαιη άρση ρυμοτομικής απαλλοτρίωσης.
Ο ΠΕΡΙΦΕΡΕΙΑΡΧΗΣ
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τα άρθρα 3 και 186 του ν. 3852/2010 «Νέα Αρχιτεκτονική της Αυτοδιοίκησης και Αποκεντρωμένης Διοί-
κησης - Πρόγραμμα Καλλικράτης» (Α΄ 87).
2. Το π.δ. 144/2010 «Οργανισμός της Περιφέρειας Ανατολικής Μακεδονίας και Θράκης» (Α΄ 237).
3. Την υπό στοιχεία Δ.Δ. οικ. 1327/30.3.2016 (Β΄ 1026)
απόφαση του Περιφερειάρχη Ανατολικής Μακεδονίας
και Θράκης περί εξουσιοδότησης υπογραφής εγγράφων,
αποφάσεων και άλλων πράξεων «Με Εντολή Περιφερειάρχη» στους Προϊστάμενους Γενικών Διευθύνσεων, Διευ-
θύνσεων, Τμημάτων και Γραφείων της Περιφέρειας ΑΜΘ.
4. Το ν.δ. της 17.7.1923 «Περί σχεδίων πόλεων, κωμών
και συνοικισμών του Κράτους και οικοδομής αυτών»
(Α΄ 228).
5. Τον ν. 1337/1983 (Α΄ 33).
6. Το άρθρο 10 του ν. 3044/2002 «Μεταφορά Συντελεστή Δόμησης και ρυθμίσεις άλλων θεμάτων αρμο-
διότητας Υπουργείου Περιβάλλοντος, Χωροταξίας και
Δημοσίων Έργων» (Α΄ 197).
7. Τα άρθρα 87 έως 93 του ν. 4759/2020 «Εκσυγχρονισμός της Χωροταξικής και Πολεοδομικής Νομοθεσίας
και άλλες διατάξεις» (Α΄ 245), όπως τροποποιήθηκαν και
συμπληρώθηκαν μεταγενέστερα.
8. Το από 3.10.1978 προεδρικό διάταγμα (Δ΄ 546), όπως
αναθεωρήθηκε με την υπό στοιχεία Ι-4548/12.10.1989
απόφαση του Νομάρχη Έβρου με θέμα «Έγκριση πολεοδομικής μελέτης αναθεώρησης Αλεξανδρούπολης»
(Δ΄ 674).
9. Την υπό στοιχεία ΔΠΧΣ 1297/31.3.2017 απόφαση
του Περιφερειάρχη Ανατολικής Μακεδονίας - Θράκης
«Τροποποίηση του εγκεκριμένου ρυμοτομικού σχεδίου
Αλεξανδρούπολης στο Ο.Τ. 452 σε συμμόρφωση προς
την υπό στοιχεία Α246/2012 απόφαση Διοικητικού Πρωτοδικείου Αλεξανδρούπολης στην ιδιοκτησία των Μαρ-
κοπούλου Ελισάβετ και Μελπομένης» (ΑΑΠ 82).
10. Την από 3.11.2022 αίτηση των Κανταρτζή Άννας
και Παπαδοπούλου Βασιλικής δια της πληρεξούσιας
δικηγόρου με την οποία ζητούν την τροποποίηση του
εγκεκριμένου ρυμοτομικού σχεδίου στο Ο.Τ. 452 σύμφωνα με το άρθρο 88 του ν. 4759/2020 με συνημμένους
τίτλους κυριότητας και το από 21.12.2023 έγγραφο της
πληρεξούσιας δικηγόρου των ανωτέρω.
11. Την υπ’ αρ. 181/2023 απόφαση του Δημοτικού Συμβουλίου Αλεξανδρούπολης.
12. Την υπ’ αρ. 361/2023 απόφαση του Δημοτικού Συμβουλίου Αλεξανδρούπολης.
Επειδή:
Α. Οι Κανταρτζή Άννα και Παπαδοπούλου Βασιλική με
την από 3.11.2022 αίτησή τους προς το Δήμο Αλεξανδρούπολης ζήτησαν την τροποποίηση του εγκεκριμένου
ρυμοτομικού σχεδίου στο Ο.Τ. 452 λόγω αυτοδίκαιης
άρσης ρυμοτομικής απαλλοτρίωσης σύμφωνα με το
άρθρο 88 του ν. 4759/2020 προσκομίζοντας τίτλους
κυριότητας.
Β. Σύμφωνα με την από 13.1.2023 εισήγηση του
Τμήματος Πολεοδομικών Εφαρμογών του Δήμου Αλεξανδρούπολης, το ακίνητο των αιτούντων με ΚΑΕΚ
110031116003/0/0 βρίσκεται εντός ρυμοτομικού σχεδίου εγκεκριμένου με τις διατάξεις του ν.δ. της 17.7.1923
στο Ο.Τ. 452. Από το έτος 1989 έφερε και φέρει διαχρονικά
και αδιάλειπτα μέχρι και σήμερα τον χαρακτηρισμό του
Κ.Χ.-Πάρκο. Με την υπό στοιχεία ΔΠΧΣ 1297/31.3.2017
απόφαση του Περιφερειάρχη ΑΜΘ τμήμα του Ο.Τ. 452
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Ιανουαρίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 12
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 12/22.01.2024
έχει ήδη αποχαρακτηριστεί από ΚΧ-Πάρκο σε Αμιγή κατοικία και δημιουργήθηκε το Ο.Τ. 452Α. Σύμφωνα με το
σύστημα αντικειμενικών αξιών που ισχύει στην περιοχή
ο υπολογισμός της αξίας του ακινήτου εμβαδού 446τ.μ.
ανέρχεται στο ποσό των 140.758,31 € (λαμβάνοντας υπόψη τον συντελεστή 0,8 ως ακίνητο προς απαλλοτρίωση).
Γ. Με την υπ’ αρ. 181/2023 (31.5.2023) απόφαση του
Δημοτικού Συμβουλίου Αλεξανδρούπολης, αποφασίστηκε ομόφωνα να υπάρξει πρόταση επανεπιβολής της
απαλλοτρίωσης στην ιδιοκτησία με επαναχαρακτηρισμό
των ιδιοκτησιών για τη δημιουργία κοινοχρήστου χώρου
(Πάρκο) σύμφωνα με την υπό στοιχεία Ι-4548/12.10.1989
απόφαση του Νομάρχη Έβρου με θέμα «έγκριση πολεοδομικής μελέτης αναθεώρησης Αλεξανδρούπολης»
(Δ΄ 674). Στην περίπτωση αυτή θα γίνουν όλες οι απαραίτητες ενέργειες ώστε να διασφαλιστεί η αποζημίω-
ση των ιδιοκτητών για την επικείμενη απαλλοτρίωση
(άρθρο 89 του ν. 4759/2020). Όπως προκύπτει από τον
ισχύοντα προϋπολογισμό και τη διάθεση δαπανών του
Δήμου Αλεξανδρούπολης δεν υπάρχει εγγεγραμμένη
ανάλογη δαπάνη στον προϋπολογισμό του τρέχοντος
έτους 2022-2023.
Δ. Με την υπ’ αρ. 361/2023 (6.9.2023) απόφαση του Δημοτικού Συμβουλίου Αλεξανδρούπολης αποφασίστηκε
ομόφωνα η έγκριση της 8ης αναμόρφωσης προϋπολογισμού οικ. Έτους 2023 του Δήμου Αλεξανδρούπολης
και εγγράφηκε στον κωδικό 40.7111.005 με τίτλο «Αποζημίωση ιδιοκτησιών στο Ο.Τ. 452 σύμφωνα με την υπ’
αριθ. 181/2023 ΑΔΣ» ποσό εκατόν σαράντα χιλιάδων
επτακοσίων πενήντα οκτώ ευρώ και τριάντα ενός λεπτών
(140.758,31 €).
Ε. Συντρέχουν οι προϋποθέσεις για την αυτοδίκαιη
άρση της ρυμοτομικής απαλλοτρίωσης της εν λόγω ιδιοκτησίας σύμφωνα με την παρ. 1 του άρθρου 88 του
ν. 4759/2020 καθώς έχουν παρέλθει δεκαπέντε έτη από
την έγκριση του ρυμοτομικού σχεδίου με το οποίο αυτή
επιβλήθηκε για πρώτη φορά.
ΣΤ. Συντρέχουν οι προϋποθέσεις για την επανεπιβολή της ρυμοτομικής απαλλοτρίωσης στην ανωτέρω
ιδιοκτησία σύμφωνα με την παρ. 3 του άρθρου 88 του
ν. 4759/2020 (σοβαροί πολεοδομικοί λόγοι για τη διατήρηση της ιδιοκτησίας ως κοινοχρήστου και οικονομική
δυνατότητα άμεσης καταβολής της προσήκουσας αποζημίωσης σύμφωνα με τις υπ’ αρ. 181/2023 και 361/2023
αποφάσεις του Δ.Σ.), αποφασίζουμε:
1. Την επανεπιβολή της αρθείσας απαλλοτρίωσης
κατ’ εφαρμογή του άρθρου 89 του ν. 4759/2020 στην
ιδιοκτησία με ΚΑΕΚ 110031116003/0/0 των Κανταρτζή
Άννας και Παπαδοπούλου Βασιλικής εμβαδού 446τ.μ.
στο Ο.Τ. 452 στην Αλεξανδρούπολη για τη δημιουργία
Κοινοχρήστου Χώρου - Πάρκου σύμφωνα με την υπό
στοιχεία Ι-4548/12.10.1989 (Δ΄ 674) απόφαση του Νομάρχη Έβρου και την υπό στοιχεία ΔΠΧΣ 1297/31.3.2017
(ΑΑΠ 82) απόφαση του Περιφερειάρχη Ανατολικής Μακεδονίας - Θράκης, κατ’ αποδοχή της υπ’ αρ. 181/2023
(31.5.2023) απόφασης του Δημοτικού Συμβουλίου Αλεξανδρούπολης με την οποία προτείνεται η εκ νέου επι-
βολή της αρθείσας απαλλοτρίωσης, και βάσει της υπ’ αρ.
361/2023 (6.9.2023) απόφασης του Δημοτικού Συμβουλίου Αλεξανδρούπολης με την οποία αποφασίστηκε η
έγκριση της 8ης αναμόρφωσης προϋπολογισμού οικ.
Έτους 2023 του Δήμου Αλεξανδρούπολης και εγγράφηκε
στον κωδικό 40.7111.005 με τίτλο «Αποζημίωση ιδιοκτησιών στο Ο.Τ. 452 σύμφωνα με την υπ’ αριθ. 181/2023
ΑΔΣ» ποσό εκατόν σαράντα χιλιάδων εφτακοσίων πενήντα οχτώ ευρώ και τριάντα ένα λεπτών (140.758,31 €).
2. Η ισχύς της παρούσας απόφασης αρχίζει από την
δημοσίευσή της στην Εφημερίδα της Κυβερνήσεως.
Επιτρέπεται η υποβολή προσφυγής στον Γραμματέα
Αποκεντρωμένης Διοίκησης Μακεδονίας - Θράκης μόνο
για Παράβαση του νόμου, σύμφωνα με τα άρθρα 227
και 238 του ν. 3852/2010 (Α΄ 87) και σε προθεσμία δέκα
πέντε (15) ημερών από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κομοτηνή, 3 Ιανουαρίου 2024
Με εντολή Περιφερειάρχη
Ο Προϊστάμενος Γενικής Διεύθυνσης
Αναπτυξιακού Προγραμματισμού,
Περιβάλλοντος και Υποδομών
ΤΡΥΦΩΝ ΕΞΑΡΧΟΥ
Ι
Αριθμ. 364453/6938
(2)
Τροποποίηση του εγκεκριμένου ρυμοτομικού
σχεδίου Καβάλας επί των οδών Σολωμού, Δημοσθένους και Μενάνδρου σε συμμόρφωση προς
την υπ’ αρ. 1040/2018 απόφαση του Διοικητικού
Πρωτοδικείου Καβάλας.
Ο ΠΕΡΙΦΕΡΕΙΑΡΧΗΣ
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τα άρθρα 3 και 186 του ν. 3852/2010 «Νέα Αρχιτεκτονική της Αυτοδιοίκησης και Αποκεντρωμένης Διοί-
κησης - Πρόγραμμα Καλλικράτης» (Α΄ 87).
2. Το π.δ. 144/2010 «Οργανισμός της Περιφέρειας Ανατολικής Μακεδονίας και Θράκης» (Α΄ 237).
3. Την υπό στοιχεία Δ.Δ. οικ. 1327/30.3.2016 (Β΄ 1026)
απόφαση του Περιφερειάρχη Ανατολικής Μακεδονίας
και Θράκης περί εξουσιοδότησης υπογραφής εγγράφων,
αποφάσεων και άλλων πράξεων «Με Εντολή Περιφερειάρχη» στους Προϊστάμενους Γενικών Διευθύνσεων, Διευ-
θύνσεων, Τμημάτων και Γραφείων της Περιφέρειας ΑΜΘ.
4. Το ν.δ. της 17.7.1923 «Περί σχεδίων πόλεων, κωμών
και συνοικισμών του Κράτους και οικοδομής αυτών»
(Α΄ 228).
5. Τον ν. 1337/1983 (Α΄ 33).
6. Το άρθρο 10 του ν. 3044/2002 «Μεταφορά Συντελεστή Δόμησης και ρυθμίσεις άλλων θεμάτων αρμο-
διότητας Υπουργείου Περιβάλλοντος, Χωροταξίας και
Δημοσίων Έργων» (Α΄ 197).
7. Τα άρθρα 6, 31 και 32 του ν. 4067/2012 «Νέος Οικοδομικός Κανονισμός» (Α΄ 79).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 12/22.01.2024
8. Τα άρθρα 3 και 6 του ν. 4315/2014 «Πράξεις εισφοράς σε γη και σε χρήμα - Ρυμοτομικές απαλλοτριώσεις
και άλλες διατάξεις» (Α΄ 269).
9. Τα άρθρα 87 έως 93 του ν. 4759/2020 «Εκσυγχρονισμός της Χωροταξικής και Πολεοδομικής Νομοθεσίας
και άλλες διατάξεις» (Α΄ 245), όπως τροποποιήθηκαν και
συμπληρώθηκαν μεταγενέστερα.
10. Tην παρ. 1 του άρθρου 20 του ν. 4787/2021 (Α΄ 44).
11. Την Εγκ.-43511/161/55/13.6.1988 (Εγκ.55/88)
«Οδηγίες και προδιαγραφές για τροποποιήσεις, επεκτάσεις, ρυμοτομικών σχεδίων».
12. Την Εγκ.-18894/6/5.5.2006 (Εγκ. 6/06) του ΥΠΕΧΩΔΕ «Άσκηση αρμοδιοτήτων πολεοδομικού σχεδιασμού».
13. Την Εγκ.-29829/14.6.2012 (Εγκ. 10/2012) του ΥΠΕΚΑ «Αρμοδιότητες γνωμοδότησης ΣΥ.ΠΟ.Θ.Α. Περιφερει-
ακών Ενοτήτων/ Περιφερειών για θέματα πολεοδομικού
σχεδιασμού».
14. Την υπ’ αρ. 1366/7.5.2020 απόφαση του Γενικού
Γραμματέα Αποκεντρωμένης Διοίκησης Μακεδονίας Θράκης «Απόφαση συγκρότησης του Συμβουλίου Πο-
λεοδομικών Θεμάτων και Αμφισβητήσεων ΣΥ.ΠΟ.Θ.Α.(Α)
της Περιφερειακής Ενότητας Καβάλας».
15. Το από 29.5.1985 π.δ. «Έγκριση του ρυμοτομικού
σχεδίου οικισμού Καβάλας (Ν. Καβάλας) υφισταμένου
προ του έτους 1923 και καθορισμός όρων και περιορισμών δόμησης αυτού και τροποποίηση του ρυμοτομι-
κού σχεδίου Καβάλας» (Δ΄ 279).
16. Την αίτηση άρσης ρυμοτομικής απαλλοτρίωσης
που υπέβαλε η Ελένη χήρα Αβραάμ Χρηστίδου ενώπιον
του Διοικητικού Πρωτοδικείου Καβάλας με την οποία
ζήτησε την ακύρωση της άρνησης της Διοίκησης να άρει
τη ρυμοτομική απαλλοτρίωση που επιβλήθηκε με το π.δ.
της 29.5.1085 (Δ΄ 279) σε ακίνητό της ευρισκόμενο στην
Καβάλα επί της συμβολής των οδών Δημοσθένους - Μενάνδρου - Σολωμού.
17. Την υπ’ αρ. 1040/2018 απόφαση του Διοικητικού
Πρωτοδικείου Καβάλας (Τμήμα Β΄ Τριμελές).
18. Την από 20.11.2020 αίτηση της Ελένης χήρας Αβραάμ Χρηστίδου προς τον Δήμο Καβάλας για την άρση της
απαλλοτρίωσης και την τροποποίηση του σχεδίου επί
των οδών Δημοσθένους - Μενάνδρου - Σολωμού.
19. Την υπ’ αρ. 385/2021 απόφαση του Δημοτικού Συμβουλίου Καβάλας με την οποία ενέκρινε τη μη επανεπι-
βολή αρθείσας ρυμοτομικής απαλλοτρίωσης και να προχωρήσει η διαδικασία τροποποίησης του εγκεκριμένου
ρυμοτομικού σχεδίου μετά από αίτημα του ιδιοκτήτη.
20. Την υπ’ αρ. 246/2022 απόφαση του Δημοτικού
Συμβουλίου Καβάλας με την οποία ενέκρινε την τροποποίηση σχεδίου πόλης σε ακίνητο ιδιοκτησίας Ελένης
χήρας Αβραάμ Χρηστίδη επί των οδών Δημοσθένους
και Μενάνδρου πόλεως Καβάλας.
21. Τα αποδεικτικά κοινοποίησης της απόφασης στους
άμεσα και έμμεσα θιγόμενους.
22. Τη δημοσίευση της υπ’ αρ. 246/2022 απόφασης σε
περίληψη σε δύο φύλλα τοπικών εφημερίδων (εφημερίδα ΠΡΩΙΝΗ 26 και 27.8.2022, εφημερίδα ΕΝΗΜΕΡΟΣ
26 και 27.8.2022).
23. Την υπ’ αρ. 5155/29.9.2022 βεβαίωση του Αντιδημάρχου ότι δεν υποβλήθηκαν ενστάσεις κατά της υπ’ αρ.
246/2022 απόφασης του Δ.Σ. και ότι με την προτεινόμενη τροποποίηση οικόπεδα άρτια πριν την τροποποίηση
παραμένουν άρτια και μετά από αυτή και δεν θίγονται
νόμιμα υφιστάμενα κτίσματα.
24. Το τοπογραφικό διάγραμμα του αγρονόμου τοπογράφου μηχανικού Αποστολίδη Μιχαήλ, σε κλίμακα
1:200, με ημερομηνία Ιούνιος 2022 που αποτελεί αναπόσπαστο τμήμα και συνοδεύει την υπ’ αρ. 246/2022
απόφαση του Δημοτικού Συμβουλίου Καβάλας.
25. Το υπ’ αρ. 6423/28.11.2022 έγγραφο της Διεύθυνσης Δόμησης και Πολεοδομικού Σχεδιασμού Δήμου Κα-
βάλας με το οποίο διαβιβάσθηκε ο φάκελος δικαιολογητικών και τα συμπληρωματικά στοιχεία που κατατέθηκαν
με το υπ’ αρ. 751/30.3.2023 έγγραφό της.
26. Την από 25.5.2023 θετική εισήγηση της Διεύθυνσης
Περιβάλλοντος και Χωρικού Σχεδιασμού της Περιφέρειας Ανατολικής Μακεδονίας - Θράκης προς το Συμβού-
λιο Πολεοδομικών Θεμάτων και Αμφισβητήσεων Α΄ ΠΕ
Καβάλας.
27. Το απόσπασμα του πρακτικού Νο 21/2023
(16.10.2023) του ΣΥ.ΠΟ.Θ.Α. Α΄ Περιφερειακής Ενότητας
Καβάλας με ομόφωνη θετική γνωμοδότηση υπέρ της
έγκρισης της τροποποίησης του θέματος.
28. Το γεγονός ότι από τις κανονιστικές διατάξεις της
παρούσας δεν προκαλείται δαπάνη σε βάρος του κρατικού προϋπολογισμού και του προϋπολογισμού του
οικείου ΟΤΑ.
Επειδή:
Έχουν υποβληθεί τα δικαιολογητικά που ορίζει η εγκύκλιος 55/1988 και λαμβάνοντας υπόψη τα ακόλουθα:
• Την υπ’ αρ. 1040/2018 απόφαση του Διοικητικού
Πρωτοδικείου Καβάλας, σύμφωνα με την οποία το
Δικαστήριο «…Δέχεται την Προσφυγή. Ακυρώνει την
6535/18.06.13/25.07.2013 πράξη του Αντιδημάρχου της
Διεύθυνσης Δόμησης και Πολεοδομικού Σχεδιασμού του
Δήμου Καβάλας. Διατάσσει την άρση της ρυμοτομικής
απαλλοτρίωσης που επιβλήθηκε στο αναφερόμενο στο
ιστορικό της παρούσας ακίνητο της προσφεύγουσας.
Αναπέμπει την υπόθεση στη Διοίκηση, προκειμένου να
προβεί σε ανάκληση της ρυμοτομικής απαλλοτρίωσης
που επιβλήθηκε επί της ως άνω ιδιοκτησίας της προσφεύγουσας.…».
• Την υπ’ αρ. 385/2021 απόφαση του Δημοτικού Συμβουλίου Καβάλας με την οποία ενέκρινε τη μη επανεπι-
βολή αρθείσας ρυμοτομικής απαλλοτρίωσης και να προχωρήσει η διαδικασία τροποποίησης του εγκεκριμένου
ρυμοτομικού σχεδίου μετά από αίτημα του ιδιοκτήτη.
• Την υπ’ αρ. 246/2022 απόφαση του Δημοτικού Συμβουλίου Καβάλας με την οποία ενέκρινε την τροποποίη-
ση σχεδίου πόλης σε ακίνητο ιδιοκτησίας Ελένης χήρας
Αβραάμ Χρηστίδη επί των οδών Δημοσθένους και Μενάνδρου πόλεως Καβάλας.
• Την με ημερομηνία 23.3.2023 Υπεύθυνη Δήλωση της
Χρηστίδου Ελένης περί παραίτησης από το δικαίωμα
αποζημίωσης για τα τμήματα της ιδιοκτησίας της εμβαδού 127,51τ.μ. και 24,45τ.μ. όπως αυτά περιγράφονται
στο τοπογραφικό διάγραμμα που συνέταξε ο αγρονόμος
τοπογράφος Αποστολίδης Μιχάλης.
• Το υπ’ αρ. 359742/7279/2.2.2023 έγγραφό μας, με το
οποίο ζητήθηκαν στοιχεία, διευκρινήσεις, διατυπώθηκαν
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 12/22.01.2024
απόψεις και έγιναν ενέργειες προκειμένου η Υπηρεσία
μας να προχωρήσει στην εξέταση της υπόψη άρσης
απαλλοτρίωσης στην ιδιοκτησία των ενδιαφερόμενων.
• Η άρση της απαλλοτρίωσης της ιδιοκτησίας καθίσταται αναγκαία καθώς i) από το υπ’ αρ. 20518/11.8.2021
έγγραφο της Διεύθυνσης Οικονομικών Δήμου Καβάλας
προκύπτει οικονομική αδυναμία του Δήμου να εγγράψει
στον προϋπολογισμό του οικονομικού έτους 2021 επαρκές υπόλοιπο πίστωσης που να αφορά σε «Απαλλοτριώ-
σεις - αποζημιώσεις - αγορά ακινήτων για την εφαρμογή
σχεδίων Πόλης Δήμου Καβάλας», ii) Σκοπός του προγράμματος του Πράσινου Ταμείου με τίτλο «Απόκτηση
ελεύθερων Κοινόχρηστων Χώρων στις πόλεις 2018» είναι
η χρηματοδότηση των Ο.Τ.Α. Α΄ βαθμού για τη δέσμευση
πίστωσης προκειμένου να επανεπιβληθεί η απαλλοτρίωση αμιγώς Κοινοχρήστων Χώρων και χώρων πρασίνου
που προβλέπονται σε εγκεκριμένα Ρυμοτομικά Σχέδια,
ενώ αιτήματα που αφορούν ειδικά τη διάνοιξη δρόμων,
πεζοδρόμων κ.λπ. (υλοποίηση ρυμοτομίας) δεν εμπίπτουν στους στόχους του προγράμματος και δεν θα εξε-
τάζονται, iii) Στο Γ.Π.Σ. Δήμου Καβάλας (Α.Α.Π. 69/2013)
το ακίνητο βρίσκεται εντός Ο.Τ. με χαρακτηρισμό «Γενική
Κατοικία».
• Με την υποβληθείσα πρόταση διατηρείται το υφιστάμενο κυκλοφοριακό δίκτυο δρόμων και πεζοδρομίων,
δεν διαταράσσεται ο υφιστάμενος διαμορφωμένος Δημοτικός Χώρος Πρασίνου, το πλάτος της πρασιάς διευ-
ρύνεται από 2μ. σε 3μ. και τηρείται η πρόβλεψη από το
ΓΠΣ των κοινοχρήστων χώρων, αποφασίζουμε:
1. Εγκρίνεται η τροποποίηση του εγκεκριμένου ρυμοτομικού σχεδίου του Δήμου Καβάλας επί των οδών
Σολωμού, Δημοσθένους και Μενάνδρου στην Καβάλα
στην ιδιοκτησία της Ελένης χήρας Αβραάμ Χρηστίδου,
σε συμμόρφωση προς την υπ’ αρ. 1040/2018 απόφαση
του Τριμελούς Τμήματος του Διοικητικού Πρωτοδικείου
Καβάλας για την άρση της απαλλοτρίωσης που επιβλήθηκε με το από 29.5.1985 π.δ. «Έγκριση του ρυμοτομικού
σχεδίου οικισμού Καβάλας (Ν. Καβάλας) υφισταμένου
προ του έτους 1923 και καθορισμός όρων και περιορισμών δόμησης αυτού και τροποποίηση του ρυμοτομι-
κού σχεδίου Καβάλας» (Δ΄ 279), με τον αποχαρακτηρισμό
τμήματος εμβαδού 467,15τ.μ. από Κοινόχρηστο Χώρο
(οδοί) σε οικοδομήσιμο, την επιβολή εισφοράς σε γη
σύμφωνα με την περ. β΄ της παρ. 2 του άρθρου 20 του
ν. 2508/1997 υπό στοιχεία Ρ5-Α6-Α7-Μ3-Μ1-Μ2-Ρ5 επιφάνειας 23,39τ.μ., και την επανεπιβολή μερικής απαλλο-
τρίωσης με τον χαρακτηρισμό τμημάτων της ιδιοκτησίας
υπό στοιχεία Μ1-Μ4-Μ5-Α1-Μ6-Μ7-Μ8-Μ2-Μ1 εμβαδού 127,51τ.μ. και υπό στοιχεία Μ3- Α8-Α9-Μ4-Μ3 εμβα-
δού 24,45τ.μ. ως Κ.Χ., κατ’ αποδοχή της υπ’ αρ. 246/2022
απόφασης του Δημοτικού Συμβουλίου Καβάλας, όπως
η παραπάνω ρύθμιση φαίνεται στο διάγραμμα κλ. 1:200
που θεωρήθηκε από τη Διεύθυνση Περιβάλλοντος και
Χωρικού Σχεδιασμού της Περιφέρειας Ανατολικής Μακεδονίας - Θράκης και συνοδεύει την παρούσα Απόφαση.
2. Καθορίζονται προκήπια πλάτους 3,00μ. στο υπό τροποποίηση τμήμα, όπως φαίνεται στο διάγραμμα κλ. 1:200
που θεωρήθηκε από τη Διεύθυνση Περιβάλλοντος και
Χωρικού Σχεδιασμού της Περιφέρειας Ανατολικής Μακεδονίας - Θράκης και συνοδεύει την παρούσα Απόφαση.
Κατά τα λοιπά ισχύουν οι όροι δόμησης και χρήσεις γης
της περιοχής.
3. Η ισχύς της παρούσας απόφασης αρχίζει από την
δημοσίευσή της στην Εφημερίδα της Κυβερνήσεως.
Επιτρέπεται η υποβολή προσφυγής στον Γραμματέα
Αποκεντρωμένης Διοίκησης Μακεδονίας - Θράκης, μόνο
για παράβαση του νόμου, σύμφωνα με τα άρθρα 227
και 238 του ν. 3852/2010 (Α΄ 87) και σε προθεσμία δέκα
πέντε (15) ημερών από τη δημοσίευσή της στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 12/22.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 12/22.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 12/22.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 12/22.01.2024
Η απόφαση αυτή να δημοσιευθεί στην Εφημερίδα της Κυβερνήσεως.
Κομοτηνή, 3 Ιανουαρίου 2024
Με εντολή Περιφερειάρχη
Ο Προϊστάμενος Γενικής Διεύθυνσης
Αναπτυξιακού Προγραμματισμού,
Περιβάλλοντος και Υποδομών
ΤΡΥΦΩΝ ΕΞΑΡΧΟΥ

[Source: 20240400012.pdf | Tokens: 16526]